CELEX: 52002PC0152
Language: da
Date: 2002-03-22
Title: Forslag til Europa-Parlamentets og Rådets Beslutning om ændring af beslutning nr. 276/1999/EF om vedtagelse af en flerårig EF-handlingsplan til fremme af en mere sikker anvendelse af Internettet ved bekæmpelse af ulovligt og skadeligt indhold på globale net

Avis juridique important

|

52002PC0152

Forslag til Europa-Parlamentets og Rådets Beslutning om ændring af beslutning nr. 276/1999/EF om vedtagelse af en flerårig EF-handlingsplan til fremme af en mere sikker anvendelse af Internettet ved bekæmpelse af ulovligt og skadeligt indhold på globale net  /* KOM/2002/0152 endelig udg. - COD 2002/0071 */  

EF-Tidende nr. 203 E af 27/08/2002 s. 0006 - 0009

Forslag til EUROPA-PARLAMENTETS OG RÅDETS BESLUTNING om ændring af beslutning nr. 276/1999/EF om vedtagelse af en flerårig EF-handlingsplan til fremme af en mere sikker anvendelse af Internettet ved bekæmpelse af ulovligt og skadeligt indhold på globale net(forelagt af Kommissionen)BEGRUNDELSEEuropa-Parlamentets og Rådets beslutning nr. 276/1999/EF af 25. januar 1999 (i det følgende benævnt "beslutningen") om vedtagelse af en flerårig EF-handlingsplan til fremme af en mere sikker anvendelse af Internettet ved bekæmpelse af ulovligt og skadeligt indhold på globale net (i det følgende benævnt "handlingsplanen") blev vedtaget for en periode på 4 år.I overensstemmelse med beslutningens artikel 6, stk. 4, har Kommissionen efter to år forelagt Europa-Parlamentet, Rådet, Det Økonomiske og Sociale Udvalg og Regionsudvalget en evalueringsberetning om resultaterne af gennemførelsen af de aktionslinjer, der er nævnt i bilag I til beslutningen.Evalueringens resultater var en vigtig del af materialet til en workshop om sikker brug af ny onlineteknologi, hvor førende eksperter på området drøftede den sandsynlige udvikling inden for de områder, der er omfattet af handlingsplanen, og kom med anbefalinger til Kommissionen.Evalueringsberetningens og workshoppens konklusioner kan sammenfattes således:* Samtidig med, at der åbnes for et væld af nye muligheder, skaber nye onlineteknologier, nye brugere og nye brugsmønstre også nye risici og forværrer de eksisterende risici.* Der er et tydeligt behov for koordinering af indsatsen inden for sikker brug af internettet, både i de enkelte lande og på europæisk plan. Tiltagene bør i høj grad være decentraliserede og baseret på net af nationale knudepunkter. Alle berørte aktører bør opmuntres til at deltage, navnlig flere indholdsudbydere inden for forskellige områder. Kommissionen bør formidle og bidrage til samarbejdet på europæisk og globalt plan. Samarbejdet mellem EU og kandidatlandene bør udbygges.* Der er brug for mere tid til at gennemføre foranstaltninger, som sigter mod at udbygge netværksaktiviteterne, nå handlingsplanens mål og tage hensyn til nye onlineteknologier.Handlingsplanen bør derfor forlænges med to år (i det følgende benævnt "anden fase"). Handlingsplanens omfang og gennemførelse bør tilpasses i overensstemmelse med de vundne erfaringer og nye teknologier.Behov for koordinering på europæisk planDette giver anledning til en række tiltag:Inddragelse af aktørerneIndholdsindustrien og medierne skal engagere sig mere aktivt, og samarbejdet med offentligt støttede organer, som er aktive på området, skal udvides.ProjektstrukturDer skal ske en udvikling hen imod integrerede net med indbyggede oplysnings- og formidlingsmekanismer og centrale kontaktpunkter kombineret med nationale knudepunkter, som danner et forum for sikker internetbrug (Safter Internet Forum) med forbindelse til en international "rundbordskonference".ProgramstrukturDer skal skabes tættere forbindelser mellem aktionslinjer, f.eks. hotline- og oplysningsaktiviteter, klassificering og selvregulering.TemadækningHovedtemaet beskyttelse af mindreårige udvides til at omfatte andre typer ulovligt og skadeligt indhold (racisme, vold osv.) og udbredelse af kendskabet til forbrugerbeskyttelse, databeskyttelse/privatlivets fred foruden netværks- og datasikkerhed.TeknologidækningHovedtemaet for handlingsplanen udvides til også at omfatte mobil- og bredbåndsindhold (navnlig video), chatrum og øjeblikkelige beskeder (IMS), onlinespil osv. Beslutningens titel ændres for at afspejle denne udvikling.Tilpasning af finansieringsrammen og vejledende fordeling af bevillingerDer er behov for en forøget finansieringsramme til aktiviteter i yderligere to år. Den vejledende fordeling af bevillinger mellem aktionslinjerne må tilpasses, så den afspejler de finansielle virkninger af de nye prioriteter og metoder.Geografisk dækning, ajourføring af listen over kandidatlandeGradvis udvidelse, så lande i tiltrædelsesfasen medtages. Listen over kandidatlande, som kan deltage, bør udvides til at omfatte Malta og Tyrkiet, der blev kandidatlande efter den oprindelige beslutnings vedtagelse. Stimulering af samarbejde med tredjelande og internationale organisationer.På baggrund af ovenstående betragtninger foreslår Kommissionen, at Europa-Parlamentet og Rådet vedtager en beslutning om ændring af Europa-Parlamentets og Rådets beslutning nr. 276/1999/EF om vedtagelse af en flerårig EF-handlingsplan til fremme af en mere sikker anvendelse af Internettet ved bekæmpelse af ulovligt og skadeligt indhold på globale net.2002/0071 (COD)Forslag til EUROPA-PARLAMENTETS OG RÅDETS BESLUTNING om ændring af beslutning nr. 276/1999/EF om vedtagelse af en flerårig EF-handlingsplan til fremme af en mere sikker anvendelse af Internettet ved bekæmpelse af ulovligt og skadeligt indhold på globale netEUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 153, stk. 2,under henvisning til forslag fra Kommissionen [1][1]  EFT C [...], [...], s. [...].under henvisning til udtalelse fra Det Økonomiske og Sociale Udvalg [2],[2]  EFT C [...], [...], s. [...].under henvisning til udtalelse fra Regionsudvalget [3],[3]  EFT C [...], [...], s. [...].henhold til proceduren i traktatens artikel 251 [4], og[4]  EFT C [...], [...], s. [...].ud fra følgende betragtninger:(1) Beslutning nr. 276/1999/EF [5] blev vedtaget for en periode på fire år.[5]  EFT L 33, 6.2.1999, s. 1.(2) I overensstemmelse med artikel 6, stk. 4, i beslutning nr. 276/1999/EF har Kommissionen efter to år forelagt Europa-Parlamentet, Rådet, Det Økonomiske og Sociale Udvalg og Regionsudvalget en evalueringsberetning [6] om resultaterne af gennemførelsen af de aktionslinjer, der er nævnt i bilag I til beslutningen.[6]  KOM (2001) 690, 23.11.2001.(3) Evalueringens resultater var en vigtig del af materialet til en workshop om mere sikker anvendelse af nye onlineteknologier, hvor førende eksperter inden for området drøftede den sandsynlige udvikling inden for de områder, der er omfattet af den handlingsplan, der er fastlagt i beslutning nr. 276/1999/EF (i det følgende benævnt "handlingsplanen"), og kom med anbefalinger til Kommissionen.(4) Samtidig med, at der åbnes for et væld af nye muligheder, skaber nye onlineteknologier, nye brugere og nye brugsmønstre også nye risici og forværrer de eksisterende risici.(5) Der er et tydeligt behov for koordinering af indsatsen inden for sikker brug af internettet, både i de enkelte lande og på europæisk plan. Tiltagene bør i høj grad være decentraliserede og baseret på net af nationale knudepunkter. Alle berørte aktører bør opmuntres til at deltage, navnlig flere indholdsudbydere inden for forskellige områder. Kommissionen bør formidle og bidrage til samarbejdet på europæisk og globalt plan. Samarbejdet mellem EU og kandidatlandene bør udbygges.(6) Der er brug for mere tid til at gennemføre foranstaltninger, som sigter mod at udbygge netværksaktiviteterne, nå handlingsplanens mål og tage hensyn til nye onlineteknologier.(7) Den finansieringsramme, som udgør budgetmyndighedens primære referencegrundlag i forbindelse med den årlige budgetprocedure, bør tilpasses i overensstemmelse hermed.(8) Kommissionen bør pålægges at forelægge den anden beretning om resultaterne af gennemførelsen af aktionslinjerne efter fire år og en afsluttende beretning ved handlingsplanens udløb.(9) Listen over kandidatlande, som kan deltage, bør udvides til også at omfatte Malta og Tyrkiet.(10) Handlingsplanen bør forlænges med to år, som bør opfattes som værende handlingsplanens anden fase. Aktionslinjerne bør tilpasses med særligt henblik på den anden fase, idet der tages hensyn til de vundne erfaringer og evalueringsberetningens konklusioner.(11) Beslutning 276/1999/EF bør derfor ændres i overensstemmelse hermed -VEDTAGET FØLGENDE BESLUTNING:Artikel 1I beslutning nr. 276/1999/EF foretages følgende ændringer:(1) Titlen affattes således:"Europa-Parlamentets og Rådets beslutning nr. 276/1999/EF af 25. januar 1999 om vedtagelse af en flerårig EF-handlingsplan til fremme af sikker brug af internettet og nye onlineteknologier gennem bekæmpelse af ulovligt og skadeligt indhold (eSafe)"(2) Artikel 1, stk. 2, affattes således:"Handlingsplanen løber over en periode på seks år fra 1. januar 1999 til 31. december 2004."(3) Artikel 1, stk. 3, første stykke, affattes således:"Den finansielle ramme for gennemførelsen af den foreliggende handlingsplan i perioden fra den 1. januar 1999 til den 31. december 2004 fastsættes herved til 38,3 mio. EUR."(4) Artikel 6, stk. 4, affattes således:"Efter to år, efter fire år og når handlingsplanen er afsluttet, forelægger Kommissionen en evalueringsberetning om resultaterne af gennemførelsen af den i artikel 2 nævnte handlingsplan for Europa-Parlamentet, Rådet, Det Økonomiske og Sociale Udvalg og Regionsudvalget, efter at evalueringsberetningen er blevet gennemgået af det i artikel 5 omhandlede udvalg. Kommissionen kan på grundlag af disse resultater fremsætte forslag om tilpasning af handlingsplanens retningslinjer."(5) Artikel 7, stk. 2, affattes således:"2. Handlingsplanen er åben for deltagelse fra kandidatlandene som følger:(a)  //  de central- og østeuropæiske lande (CØEL) i henhold til betingelserne i Europaaftalerne, tillægsprotokollerne hertil og de respektive associeringsråds afgørelser(b)  //  Cypern, Malta og Tyrkiet i overensstemmelse med bilaterale aftaler, der skal indgås."(6) Bilag I ændres i overensstemmelse med bilag I til denne beslutning.(7) Bilag II erstattes af bilag II til denne beslutning.Artikel 2Denne beslutning er rettet til medlemsstaterne.Udfærdiget i Bruxelles, den .På Europa-Parlamentets vegne På Rådets vegneFormand FormandBILAG II bilag I til beslutning nr. 276/1999/EF foretages følgende ændringer:(1) Under titlen Aktionslinjer indsættes følgende tredje afsnit:"Efter den første fase, som dækker perioden 1. januar 1999 - 31. december 2002, tilrettelægges en anden fase, som løber fra 1. januar 2003 - 31. december 2004. Den anden fase bygger videre på den første fases resultater, samtidig med at der sker de nødvendige tilpasninger for at tage hensyn til de vundne erfaringer og virkningen af ny teknologi. Det gælder f.eks. følgende:i.  //  Dækningen af sikker brug vil blive udvidet til at omfatte nye onlineteknologier, herunder mobil- og bredbåndsindhold, onlinespil, direkte filoverførsel mellem terminaler (peer-to-peer) og alle former for tidstro kommunikation, såsom chatrum og øjeblikkelige beskeder (IMS).ii.  //  Der vil blive taget skridt til at sikre, at et bredere udvalg af ulovligt og skadeligt indhold dækkes, herunder racisme og vold.iii.  //  Indholdsindustrien og medierne skal engagere sig mere aktivt, og samarbejdet med offentligt støttede organer, som er aktive på området, skal udvides.iv.  //  Der opmuntres til at udbygge netværksaktiviteterne mellem projektdeltagere i de forskellige aktionslinjer, navnlig inden for områderne hotlines, klassificering, selvregulering og oplysningsaktiviteter.v.  //  Der tages skridt til at associere kandidatlande til igangværende aktiviteter og dele erfaringer og knowhow samt skabe tættere forbindelser og opmuntre til samarbejde om lignende aktiviteter i tredjelande og med internationale organisationer."(2) I punkt 1.1 indsættes følgende nye sjette afsnit:"I den anden fase vil målet være at forbedre netværkets effektivitet yderligere, arbejde tæt sammen med oplysningskampagner om sikker brug af internettet, tilpasse retningslinjer for bedste praksis til ny teknologi, fuldføre netværksdækningen af medlemsstaterne, give praktisk bistand til kandidatlande, som ønsker at etablere hotlines, og udbygge forbindelserne til hotlines uden for Europa."(3) I punkt 1.2 indsættes følgende nye fjerde afsnit:"I den anden fase gives yderligere råd og bistand for at sikre samarbejde på EU-niveau ved at udbygge netværksaktiviteterne mellem de relevante strukturer i medlemsstaterne og gennem systematisk gennemgang af og rapportering om relevante retlige og reguleringsmæssige spørgsmål. Formålet er at hjælpe med at udvikle sammenlignelige vurderingsmetoder i forbindelse med selvregulering, hjælpe med at tilpasse praksis inden for selvregulering til ny teknologi ved systematisk at levere oplysninger om den teknologiske udvikling og hvordan teknologien anvendes, samt yde praktisk bistand til kandidatlande, som ønsker at etablere selvreguleringsorganer, og udbygge samarbejdet med selvreguleringsorganer uden for Europa."(4) I punkt 2.1 indsættes følgende nye syvende afsnit:"I den anden fase lægges vægten på benchmarking af filtreringssoftware og -tjenester (navnlig effektivitet, anvendelighed, egnethed til europæiske markeder og nye former for digitalt indhold). Bistand til udvikling af filtreringsteknologi fortsættes under EF's forskningsprogram i nær forbindelse med aktiviteterne vedrørende filtrering under handlingsplanen."(5) I punkt 2.2 indsættes følgende nye tredje afsnit:"I den anden fase ydes der støtte til etablering af forbindelser mellem industrien og berørte parter som indholdsudbydere, regulerings- og selvreguleringsorganer, software- og internetklassificeringsorganer og forbrugersammenslutninger med henblik på at skabe gunstige vilkår for udvikling og implementering af klassificeringssystemer, som nemt kan forstås og bruges af indholdsudbydere og forbrugere, og som giver forældre og undervisere i Europa de nødvendige oplysninger til at kunne træffe beslutninger i overensstemmelse med deres kulturelle og sproglige normer, og som ligeledes tager hensyn til konvergensen mellem telekommunikation, audiovisuelle medier og informationsteknologi."(6) I punkt 3.2 foretages følgende ændringer:(a) Det fjerde afsnit affattes således:"Fællesskabsstøtten har til formål at sætte skub i vidtrækkende oplysningsaktiviteter og sørge for overordnet koordinering og udveksling af erfaringer, således at man løbende kan tage ved lære af resultaterne af aktionen (f.eks. ved tilpasning af det distribuerede materiale). Anvendelse af eksisterende netværk kan medføre besparelser, men det kræver yderligere finansielle midler at tilvejebringe det relevante indhold og nå de tilsigtede målgrupper."(b) Der indsættes følgende nye femte afsnit:"I den anden fase ydes der støtte til udveksling af bedste praksis inden for uddannelse i brug af nye medier gennem et europæisk netværk for udbredelse af kendskabet til sikker brug af internettet og nye onlineteknologier, der skal kunne trække på:- en omfattende tværnational base (webportal) af informations- og bevidstgørelsesressourcer- anvendt sociologisk forskning, som inddrager alle berørte parter (f.eks. uddannelsessektoren, offentlige og private børnevelfærdsorganisationer, forældregrupper, industrien, retshåndhævende myndigheder), i børns brug af nye teknologier med det formål at finde frem til pædagogiske og teknologiske midler til at beskytte dem mod overgreb.Nettet skal også yde bistand til kandidatlande, der vil iværksætte oplysningstiltag, samt udbygge forbindelserne til oplysningsaktiviteter uden for Europa."(7) I punkt 4.2 erstattes andet, tredje og fjerde afsnit af følgende afsnit:"Kommissionen arrangerer derfor hyppigt seminarer og workshops, hvor handlingsplanens forskellige temaer eller en kombination af temaer behandles. Deltagerne bør omfatte repræsentanter fra industrien, bruger-, forbruger- og borgerrettighedsgrupper og offentlige organer, som beskæftiger sig med regulering og retshåndhævelse på området, samt førende eksperter og forskere. Kommissionen søger at sikre en bred deltagelse fra EØS-lande, tredjelande og internationale organisationer."BILAG IIVEJLEDENDE FORDELING AF BEVILLINGER&gt;TABELPOSITION&gt;FINANSIERINGSOVERSIGTPolitikområde: InformationssamfundetAktivitet(er): Indhold og tjenester til informationssamfundet1. BUDGETPOST(ER) (nummer og betegnelse)B5-821 - Foranstaltning til bekæmpelse af ulovligt og skadeligt indhold på Internet2. SAMLEDE TAL2.1. Samlet rammebevilling (del B): 13,3 mio. EUR som forpligtelsesbevillingForslaget sigter mod at forlænge den nuværende handlingsplan vedrørende sikker brug af internettet (25 mio. EUR for 4 år 1999-2002) med to år.Det foreslåede budget for den anden fase er 13,3 mio. EUR fordelt over to år. Beløbet bygger på de nuværende årlige udgifter med tilpasninger på grund af en ændret balance mellem aktionerne (øget fokus på oplysningstiltag), yderligere omkostninger i forbindelse med teknisk bistand til kandidatlandene og øgede møde/rejseudgifter på grund af mere omfattende internationale forbindelser. Det repræsenterer konstante udgifter i faste priser baseret på en inflation på 2% årlig, og anden fases større omfang realiseres ved stordriftsfordele (færre, større projekter) og produktivitetsstigninger.2.2. Gennemførelsesperiode:2003-2004 inklusive.2.3. Samlet flerårigt skøn over udgifterne:14,480 mio. EURa) Forfaldsplan for forpligtelses-/betalingsbevillinger (finansieringstilskud) (jf. punkt 6.1.1)Mio EUR (med 3 decimaler)&gt;TABELPOSITION&gt;* Omfatter ikke planlagte betalinger, som skyldes forpligtelser indgået i forbindelse med den nuværende handlingsplan 1999-2002.b) Teknisk og administrativ bistand og støtteudgifter (jf. punkt 6.1.2)&gt;TABELPOSITION&gt;&gt;TABELPOSITION&gt;c) Samlede virkninger for budgettet af personale- og andre driftsudgifter (jf. punkt 7.2 og 7.3)&gt;TABELPOSITION&gt;&gt;TABELPOSITION&gt;2.4. Forenelighed med den finansielle programmering og de finansielle overslag- Forslaget er foreneligt med den gældende finansielle programmering| | Forslaget kræver omprogrammering af de relevante poster i de finansielle overslag| | Det kan betyde at bestemmelserne i den interinstitutionelle aftale må tages i brug.2.5. Virkninger for budgettets indtægtsside- Ingen (vedrører tekniske aspekter ved en foranstaltnings gennemførelse)ELLER| | Virkningerne er følgende:3. BUDGETSPECIFIKATIONER&gt;TABELPOSITION&gt;4. RETSGRUNDLAGArtikel 153 i traktaten om oprettelse af Det Europæiske FællesskabBeslutningsforslaget forlænger gyldighedsperioden af Europa-Parlamentets og Rådets beslutning nr. 276/1999/EF af 25. januar 1999 om vedtagelse af en flerårig EF-handlingsplan til fremme af en mere sikker anvendelse af Internettet ved bekæmpelse af ulovligt og skadeligt indhold på globale net [7], og ændrer den i overensstemmelse hermed.[7]  EFT L 33, 6.2.1999, s. 1.5. BESKRIVELSE OG BEGRUNDELSE5.1. Behov for EU-foranstaltninger [8][8]  Forhåndsevalueringen indeholder yderligere oplysninger.5.1.1 MålHandlingsplanens generelle mål er at fremme sikker brug af internettet og nye onlineteknologier gennem bekæmpelse af ulovligt og skadeligt indhold i en anden fase.Særlige målsætninger i anden fase:(1) At give brugerne mulighed for at indberette ulovligt indhold via et udvidet europæisk netværk af hotlines(2) at fremme selvregulering og sikre samarbejde på EU-niveau(3) at give brugerne mulighed for at fravælge skadeligt indhold gennem benchmarking af filtreringssystemer og -tjenester samt brug af brugervenlig indholdsklassificering(4) at øge bevidstheden omkring sikker brug via etablering af et europæisk netværk af oplysningstiltag.5.1.2. Dispositioner, der er truffet på grundlag af forhåndsevalueringenDer er udarbejdet en detaljeret forhåndsevaluering på grundlag af en række input, herunder midtvejsevalueringen af handlingsplanen, resultaterne af en workshop for eksperter på højt niveau og oplysninger, som Kommissionen har modtaget via sine forbindelser med vigtige aktører og fra offentligt tilgængelige nyhedskilder.5.2. Indsatsområder og nærmere bestemmelser for støttena) Mulighed for at indberette ulovligt indholdMålet er at forbedre netværkets effektivitet yderligere, arbejde tæt sammen med oplysningskampagner om sikker brug af internettet, tilpasse retningslinjer for bedste praksis til ny teknologi, fuldføre netværksdækningen af medlemsstaterne, give praktisk bistand til kandidatlande, som ønsker at etablere hotlines, og udbygge forbindelserne til hotlines uden for Europa.b) Støtte til selvreguleringMålet er at sikre samarbejde på EU-niveau ved at etablere net mellem de relevante strukturer i medlemsstaterne og systematisk undersøge og rapportere om relevante retlige og reguleringsmæssige spørgsmål. Desuden skal der systematisk leveres oplysninger om den teknologiske udvikling, og om hvordan teknologien anvendes, samt ydes bistand til kandidatlande, som ønsker at etablere selvreguleringsorganer, og endelig skal samarbejdet med selvreguleringsorganer uden for Europa udbygges.c) Midler til at fravælge skadeligt indholdDer vil blive lagt vægt på benchmarking af filtreringssoftware og -tjenester (effektivitet, anvendelighed, egnethed til europæiske markeder og nye former for digitalt indhold). Bistand til udvikling af filtreringsteknologi fortsættes under EU's forskningsprogram i nær forbindelse med aktiviteterne vedrørende filtrering under handlingsplanen.d) Brugervenlig indholdsklassificeringMålet er at etablere forbindelser mellem industrien og berørte parter som indholdsudbydere, regulerings- og selvreguleringsorganer, software- og internetklassificeringsorganisationer og forbrugersammenslutninger med henblik på at skabe gunstige vilkår for udvikling og implementering af klassificeringssystemer, som nemt kan forstås og bruges af indholdsudbydere og forbrugere, og som giver forældre og undervisere i Europa de nødvendige oplysninger til at kunne træffe beslutninger i overensstemmelse med deres kulturelle og sproglige normer, og ligeledes tager hensyn til konvergensen mellem telekommunikation, audiovisuelle medier og informationsteknologi.e) Øget oplysning og opmærksomhed om sikker brugFormålet er at støtte udveksling af bedste praksis inden for uddannelse i nye medier gennem et sammenhængende europæisk netværk til oplysning om sikker brug af internettet og nye onlineteknologier. Indsatsen skal kunne trække på en omfattende tværnational base (webportal) af informations- og bevidstgørelsesressourcer samt anvendt sociologisk forskning, som inddrager alle berørte parter (f.eks. undervisningssektoren, offentlige og private børnevelfærdsorganisationer, forældregrupper, industrien, retshåndhævende myndigheder), i børns brug af nye teknologier med det formål at finde frem til pædagogiske og teknologiske midler til at beskytte dem mod overgreb. Nettet skal også yde praktisk bistand til kandidatlande, der vil iværksætte oplysningstiltag, samt udbygge forbindelserne til oplysningsaktiviteter uden for Europa.5.3. GennemførelsesmetoderDen valgte fremgangsmåde går ud på at udbygge nettene og udveksle information mellem aktører på området, idet man bygger videre på og konsoliderer resultaterne af den eksisterende handlingsplan. Foranstaltningerne skal tage hensyn til internettets globale natur ved at inddrage kandidatlande og vigtige aktører i tredjelande.De valgte instrumenter bliver en blanding af projekter med omkostningsdeling, hvor der kræves en bred vifte af partnere, og 100% støttede projekter, der normalt er tjenesteydelseskontrakter for fastsatte opgaver, som forudsætter ekspertkvalifikationer og logistisk støtte.En væsentlig del af netværksaktiviteterne kommer til at bestå af møder ansigt til ansigt, hvilket er uundværligt, selv i informationssamfundet. Elektronisk kommunikation anvendes til at holde kontakt og fordele oplysninger mellem møder. Budgetmyndigheden vil blive opfordret til at inkludere en bemærkning, som bekræfter, at konferencer, seminarer og ekspertmøder, herunder de møder, der organiseres af Kommissionen og betales via handlingsplanens budget (dvs. eksklusive programudvalgets møder), falder under driftsudgifter og ikke administrative udgifter.6. FINANSIELLE VIRKNINGER6.1 Samlede finansielle virkninger i alt for budgettets del B (hele programperioden)6.1.1. FinansieringsstøtteForpligtelsesbevillinger i mio. EUR (med 3 decimaler)&gt;TABELPOSITION&gt;&gt;TABELPOSITION&gt;6.2. Beregning af omkostningerne pr. foranstaltningen i budgettets del B for 2003Forpligtelsesbevillinger i mio. EUR (med 3 decimaler)&gt;TABELPOSITION&gt;7. VIRKNINGER FOR PERSONALERESSOURCER OG ADMINISTRATIONSUDGIFTERNE7.1 Personalemæssige virkninger&gt;TABELPOSITION&gt;Tallet ændres måske senere, når der er sket en mere præcis vurdering af, hvor mange af de nuværende ressourcer, der kræves for at gennemføre de aktioner, som er nævnt i denne meddelelse.7.2 Samlede finansielle virkninger af personaleforbruget&gt;TABELPOSITION&gt;Beløbene modsvarer de samlede udgifter i en tolvmåneders periode.7.3 Andre administrative udgifter som følge af foranstaltningen&gt;TABELPOSITION&gt;Beløbene modsvarer de samlede udgifter i en tolvmåneders periode.I. Samlet årligt beløb (7.2 + 7.3)II. Foranstaltningens varighedIII. Foranstaltningens samlede omkostninger (I x II)  //  590 500 EUR2 år1 181 000 EUR8. RESULTATOPFØLGNING OG EVALUERING8.1. ResultatopfølgningssystemI løbet af forhåndsevalueringen er der fastlagt et sæt præstationsindikatorer på program- og projektniveau for de forskellige mål og aktiviteter, og de sammenlignes med referencetal, som er fastlagt inden programmets start.8.2. Hvordan og hvor ofte skal der evalueres-Kommissionen aflægger beretning om arbejdets forløb til Rådet og Europa-Parlamentet ved udgangen af 2002 og udgangen af 2004. Der udarbejdes to evalueringsberetninger i den anden fase, i begge tilfælde af en kontrahent, som udvælges efter udbud i henhold til reglerne om offentlige indkøb. Beretningerne anvendes til:- revisionsformål med fokus på gennemførelsen af aktionens målsætninger, dens virkninger og omkostningseffektiviteten med en bred, ikke-specialiseret målgruppe fra de vigtigste grupper af involverede parter;- bistand til aktionens forvaltere som væsentligste brugere, så disse kan tilpasse aktionen til nye behov og betingelser;- input til fremtidige beslutninger om udformning og gennemførelse af lignende foranstaltninger, som f.eks. det brede initiativ vedrørende indhold på internettet og i nye onlinemedier.Ved evalueringen anvender kontrahenten bl.a. resultaterne fra de retlige og tekniske observatorier, som er planlagt i forbindelse med aktionslinje 1.9. FORHOLDSREGLER MOD SVIGForanstaltninger finansieret under dette program er underlagt de relevante institutioners kontrol og overvågning, herunder OLAF og Revisionsretten, både i Bruxelles og lokalt. En ekstern revisor udpeget af Kommissionen kan kontrollere regnskaber og udgiftsbilag.